《田家谣》
宋代·释文珦

东坡粟已黄，西畴稻堪获。
农家庆丰年，茅茨举杯酌。
复喜官家用贤相，奋发天威去元恶。
诏收宽徭榜村路，悍吏不来鸡犬乐。
儿音牧牛舍牛摆，翁媪赛神听神语。
饮则兮福乡土，五日一风十日雨，
万岁千秋戴明主。

作者简介：释文珦（一二一〇——？）（生年据本集卷一〇《看新历》“又看景定新颁历，百岁还惊五十过”推定），字叔向（影印《诗渊》册五页三七九八《宿山庵》署），自号潜山老叟，于潜（今浙江临安西南）人。早岁出家，遍游东南各地，游踪略见集中《闲中多暇追叙旧游成一百十韵》诗，有“题咏诗三百，经行路四千”之句，后以事下狱，久之得免，遂遁迹不出。终年八十馀。诗集已佚，清四库馆臣据《永乐大典》辑为《潜山集》十二卷。事见集中有关诗篇。